## Statut Hrvatskog zavoda za socijalni rad

### NN 182/2003 (17.11.2003.), Statut Hrvatskog zavoda za socijalni rad

# HRVATSKI ZAVOD ZA SOCIJALNI RAD

2680

Na
temelju članka 80.b stavka 1. Zakona o socijalnoj skrbi (»Narodne novine«, br.
73/97, 27/2001, 59/2001, 82/2001 i 103/2003) i članka 54. stavka 1. Zakona o
ustanovama (»Narodne novine«, br. 76/93, 29/97 i 47/99) Upravno vijeće Hrvat­skog
zavoda za socijalni rad na sjednici održanoj 29. rujna 2003. donijelo je

## STATUT

### HRVATSKOG ZAVODA ZA SOCIJALNI RAD

I. OPĆE
ODREDBE

Članak
1.

Ovim se
Statutom uređuje:

–
naziv, sjedište i pečat Hrvatskog zavoda za socijalni rad (u daljnjem tekstu:
Zavod),

–
pravni položaj, zastupanje, predstavljanje Zavoda,

–
djelatnost Zavoda,

–
ustrojstvo Zavoda, naziv, poslove i organizaciju ustrojstvenih jedinica,

–
tijela Zavoda i djelokrug njihova rada,

–
financiranje i poslovanje Zavoda,

–
imovina Zavoda,

–
javnost rada Zavoda,

– opći
akti Zavoda,

–
tajnost podataka,

– druga
pitanja značajna za obavljanje djelatnosti i poslovanja Zavoda.

Članak
2.

Zavod
je osnovan Zakonom o socijalnoj skrbi (»Narodne novine«, br. 73/97, 27/2001,
59/2001, 82/2001 i 103/2003 – u daljnjem tekstu: Zakon), radi unapređenja,
razvoja, istraživanja, praćenja, stručnog nadzora i financiranja koji se odnose
na soci­jal­nu skrb, zaštitu djece, braka, obitelji i osoba pod skrbništvom.

Članak
3.

Zavod
je pravna osoba s pravima, obvezama i odgovornošću utvrđenima Zakonom o
socijalnoj skrbi, Uredbom o međusobnim pravima i obvezama osnivača i Hrvatskog
zavoda za socijalni rad (u daljnjem tekstu: Uredba) i ovim Statutom.

II.  NAZIV,
SJEDIŠTE I PEČAT ZAVODA

Članak
4.

Zavod
obavlja svoju djelatnost, posluje i sudjeluje u pravnom prometu pod nazivom
HRVATSKI ZAVOD ZA SOCIJALNI RAD.

Naziv
Zavoda mora se istaknuti na zgradi u kojoj je njegovo sjedište, odnosno u kojoj
obavlja djelatnost radi koje je osnovan.

Članak 5.

Sjedište
Zavoda je u Zagrebu, Prisavlje 14.

Članak 6.

Zavod
ima pečat s grbom Republike Hrvatske, koji se stavlja samo na akte koje Zavod
donosi u obavljanju javnih ovlasti, a u ostalim slučajevima upotrebljava pečat
bez grba Republike Hrvat­ske.

Članak
7.

Pečat s
grbom Republike Hrvatske okruglog je oblika, pro­mje­ra 38 mm.

U
gornjem polukrugu pečata urezane su riječi: REPUBLIKA HRVATSKA, ispod toga
HRVATSKI ZAVOD ZA SOCIJALNI RAD, a u sredini pečata urezan je grb Republike
Hrvatske.

U
donjem polukrugu pečata urezane su riječi: ZAGREB, Prisavlje 14.

Redni
broj stavlja se u pečat iznad grba Republike Hrvatske.

Naručivanje,
upotreba i zamjena pečata s grbom Republike Hr­vatske obavlja se na način
propisan zakonom.

Članak 8.

Pečat
bez grba Republike Hrvatske okruglog je oblika, promjera 30 mm.

U krugu
pečata urezan je tekst: HRVATSKI ZAVOD ZA SOCIJALNI RAD.

U
sredini pečata urezane su riječi: ZAGREB, Prisavlje 14.

Svaki
pečat ima svoj broj ispod riječi ZAGREB.

U
uredskom poslovanju Zavod upotrebljava štambilj pravo­kut­nog oblika, bez grba
Republike Hrvatske, koji sadrži naziv Zavoda i njegovo sjedište.

Odlukom
ravnatelja Zavoda utvrđuje se način upotrebe i broj pečata i štambilja, te
osobe odgovorne za njihovo čuvanje.

III.
PRAVNI POLOŽAJ, ZASTUPANJE I PREDSTAVLJANJE ZAVODA

Članak
9.

Zavod
je javna ustanova koja se upisuje u sudski registar.

Zavod
se upisuje i u upisnik ustanova socijalne skrbi koji vodi ministarstvo nadležno
za poslove socijalne skrbi i drugu evidenciju ustanova ako je to utvrđeno
zakonom ili drugim propisom.

Članak
10.

Zavod
posluje samostalno i obavlja svoju djelatnost pod uvjetima i na način utvrđen
Zakonom, Uredbom, drugim propisima, ovim Statutom i drugim općim aktima Zavoda.

Članak
11.

Zavod
predstavlja i zastupa ravnatelj u okviru djelatnosti upisane u sudski registar,
uz ograničenja utvrđena ovim Statutom.

IV.
DJELATNOST ZAVODA

Članak
12.

U
okviru svoje djelatnostiZavod obavlja sljedeće poslove kao javnu službu
na temelju javne ovlasti:

–
provodi stručni nadzor nad radom centara za socijalnu skrb, domova socijalne
skrbi, centara za pomoć i njegu i drugih pravnih i fizičkih osoba koje
obavljaju poslove socijalne skrbi u skladu s odredbama Zakona,

– prati
stanje i poduzima mjere radi unapređenja stručnog rada i metoda socijalnog rada
u ustanovama socijalne skrbi, te organizira, provodi i potiče različite oblike
stručnog usavršavanja, izrađuje analize, obavlja poslove informatizacije,
evidencije i statistike, vodi akcijska i primijenjena istraživanja i izdaje
stručne publikacije,

–
predlaže standarde za ustanove socijalne skrbi i kategorizaciju tih ustanova,
uz suglasnost ministra nadležnog za poslove socijalne skrbi,

– provodi postupak za davanje koncesija radi
obavljanja dje­lat­nosti socijalne skrbi, uz prethodnu suglasnost ministra
nadležnog za poslove socijalne skrbi,

– utvrđuje mrežu domova socijalne skrbi i mrežu
djelatnosti socijalne skrbi koje obavljaju vjerske zajednice, udruge i druge
pravne ili fizičke osobe prema stvarnoj potrebi skrbi izvan vlastite obitelji
na području Republike Hrvatske za korisnike kojima se ovo pravo priznaje rješenjem
centra za socijalnu skrb, te utvrđuje cijenu usluga ustanova socijalne skrbi čiji
je osnivač Republika Hrvatska, uz suglasnost ministra nadležnog za poslove
socijalne skrbi.

U
okviru svoga djelokruga Zavod obavlja i druge poslove, a osobito:

–
provodi unutarnju kontrolu namjenskog korištenja sredstava u ustanovama
socijalne skrbi čiji je osnivač Republika Hrvat­ska i drugih ustanova socijalne
skrbi, te pravnih ili fizičkih osoba koje obavljaju djelatnosti socijalne
skrbi, a sufinanciraju se iz državnog proračuna,

–
obavlja poslove kapitalnog ulaganja, investicija i investicijskog održavanja u
ustanovama socijalne skrbi kojima je osnivač Republika Hrvatska, uz suglasnost
ministra nadležnog za poslove socijalne skrbi,

– izrađuje
prijedloge zahtjeva za osiguravanje sredstava u državnom proračunu i sudjeluje
u pripremi državnog proračuna za djelatnost socijalne skrbi, uz suglasnost
ministra nadležnog za poslove socijalne skrbi,

–
priprema i usuglašava izradu financijskih planova ustanova socijalne skrbi čiji
je osnivač Republika Hrvatska, sklapa ugovore o međusobnim odnosima s osnivačima
ustanova socijalne skrbi, te s pravnim i fizičkim osobama koje obavljaju
djelatnost socijalne skrbi u svezi s pružanjem usluga skrbi izvan vlastite
obitelji,

–
obavlja računovodstveno-knjigovodstvene poslove za ustanove socijalne skrbi u
dijelu koji se odnosi na njihovo financiranje iz državnog proračuna,

– surađuje
sa stručnim, znanstvenim, vladinim i nevladinim ustanovama i udrugama u zemlji
i inozemstvu, te provodi među­narodne donacije i zajmove (projekte) u
djelatnosti socijalne skrbi,

–
obavlja i druge poslove utvrđene Zakonom, ovim Statutom i općim aktima Zavoda.

V. USTROJSTVO ZAVODA

Članak
13.

Radi
nesmetanoga, racionalnoga i uspješnog obavljanja dje­lat­nosti Zavod obavlja
stručne, pravne, administrativne, financijske i druge poslove u sljedećim
ustrojstvenim jedinicama:

1.
TAJNIŠTVO

1.1.
Odjel za organizaciju rada i informatizaciju

1.2.
Odjel za pravne poslove

1.3
Odjel za normativne, kadrovske, opće i tehničke poslove

2.
SEKTOR SOCIJALNOG RADA

2.1.
Odjel za razvojno-istraživačke poslove

2.2.
Odjel za opći socijalni rad

2.3.
Odjel za obitelj, djecu i skrbništvo

2.4.
Odjel za djecu i mladež s poremećajima u ponašanju

2.5.
Odjel za osobe s invaliditetom

2.6.Odjel za starije i nemoćne osobe

3.
SEKTOR FINANCIJSKIH POSLOVA

3.1.
Odjel za financije, plan, analizu i statistiku

3.2.
Odjel za računovodstveno-knjigovodstvene poslove

3.3.
Odjel za investicije i usklađivanje nabave.

Članak 14.

1.
TAJNIŠTVO

– organizira,
koordinira i sudjeluje u postavljanju i održa­vanju programske potpore za rad
ustanova.

–
obavlja poslove osposobljavanja radnika za korištenje apli­kacija,

–
operativno nadzire i održava središnje baze podataka o korisnicima i uslugama
socijalne skrbi,

–
priprema ugovore o međusobnim odnosima s osnivačima us­ta­nova socijalne skrbi,
ili s predstavnicima pravnih ili fizičkih osoba koje obavljaju djelatnost
socijalne skrbi u svezi s pruža­njem usluga skrbi izvan vlastite obitelji,

– provodi
postupak za davanje koncesije radi obavljanja dje­lat­nosti socijalne skrbi,

–
provodi međunarodne donacije i zajmove (projekte) u dje­latnosti socijalne
skrbi,

–
provodi postupke naknade štete i zabilježbe tražbine,

–
priprema ugovore za investicije i usklađenu nabavu,

–
priprema ugovore s korisnicima smještaja koji svojom imovinom podmiruju troškove
smještaja,

–
obavlja normativne, kadrovske, opće i tehničke poslove za Zavod,

–
obavlja i druge poslove sukladno Pravilniku o unutarnjem redu i načinu rada
Zavoda.

Članak 15.

2.
SEKTOR SOCIJALNOG RADA

– prati
i proučava ostvarivanje strateških ciljeva i smjernica razvoja i reforme
sustava socijalne skrbi, sudjeluje u oblikovanju strategije, te organizira i
sudjeluje u provođenju reforme sustava socijalne skrbi,

– prati
i analizira primjenu strategija, planova i programa, zakona i drugih propisa i
mjera, kao i pojave u njihovom izvr­šava­nju, te predlaže poduzimanje
odgovarajućih mjera,

– izrađuje analize, obavlja poslove informatizacije,
evidencije i statistike, vodi akcijska i primijenjena istraživanja i izdaje
stručne publikacije u području socijalne skrbi, zaštite djece, braka, obitelji
i osoba pod skrbništvom,

– prati organiziranost i stručni rad ustanova
socijalne skrbi i ostalih davatelja usluga, osigurava jedinstveno postupanje,
te pred­laže mjere i aktivnosti za uvođenje novih postupaka i unapre­đenje
njihovog rada,

– prati i ocjenjuje učinkovitost i uspješnost provođenja
reforme socijalne skrbi i pilot- projekata u socijalnoj skrbi,

– organizira i provodi stručni nadzor nad radom
centara za socijalnu skrb, domova socijalne skrbi, centara za pomoć i njegu i
drugih pravnih i fizičkih osoba koje obavljaju poslove socijalne skrbi u skladu
s odredbama Zakona o socijalnoj skrbi i provedbenih propisa, te predlaže
poduzimanje odgovarajućih mjera za otklanjanje utvrđenih nedostataka i unapređenje
rada,

– utvrđuje mrežu domova socijalne skrbi i mrežu
djelatnosti socijalne skrbi koje obavljaju vjerske zajednice, udruge i druge
pravne i fizičke osobe prema stvarnoj potrebi skrbi izvan vlastite obitelji na
području Republike Hrvatske za korisnike kojima se ovo pravo priznaje rješenjem
centra za socijalnu skrb, a uz pret­hodno mišljenje jedinica područne
(regionalne) samouprave i prethodnu suglasnost ministra nadležnog za poslove
socijalne skrbi,

– predlaže standarde za ustanove socijalne skrbi i
kategorizaciju tih ustanova, uz prethodnu suglasnost ministra nadležnog za
poslove socijalne skrbi,

– razvija nove postupke određivanja cijena i
financiranja usluga domova socijalne skrbi kojima je osnivač Republika Hrvat­ska
i predlaže kriterije prijema korisnika u ove domove,

– potiče,
predlaže i sudjeluje u promjenama djelatnosti i načina rada ustanova socijalne
skrbi, te otvaranju ustanova prema lokalnoj zajednici, razvija i unapređuje
izvaninstitucionalne obli­ke skrbi (udomiteljstvo, pomoć i njega u kući, stručna
pomoć u kući korisnika, dnevni oblici skrbi, stambene zajednice, samostalno
stanovanje i druge usluge),

–
predlaže i sudjeluje u utvrđivanju metodologije socijalnog planiranja i
povezivanja na lokalnoj razini, te u stvaranju ciljanih smjernica i standarda
za planiranje, ugovaranje i povjeravanje pružanja socijalnih usluga na lokalnom
nivou,

– promiče
ulogu privatnog, neprofitnog i profitnog sektora u pružanju socijalnih usluga,
promiče i potiče uspostavljanje i razvoj socijalnog partnerstva, sudjeluje u
utvrđivanju smjernica za postupke i izobrazbu o tehnikama ugovaranja,

– potiče
socijalne inovacije i proširenje kruga davatelja usluga, predlaže stručno
organizacijske modele rada, jedinstvene kriterije, stručne osnove i razine pružanja
usluga, te prati, procje­njuje i revalorizira njihovu primjenu,

– potiče
i predlaže kriterije i mehanizme suradnje stručnih, znanstvenih, vladinih
ustanova i organizacija civilnog društva i civilne inicijative, kao i drugih
davatelja socijalnihusluga u zemlji i inozemstvu,

– priprema godišnje programe stručnog usavršavanja
struč­nih radnika u socijalnoj skrbi,

– planira, organizira i sudjeluje u provođenju stručnog
osposobljavanja, obrazovanja i usavršavanja radnika u djelatnosti, te pružanju
različitih oblika organizirane i stalne podrške i pomoći stručnim radnicima,

– organizira i sudjeluje u izobrazbi radnika u vezi s
pilot-pro­jek­tima i projektima koji će se provoditi u sustavu socijalne skrbi,

– priprema, organizira i sudjeluje u realizaciji
programa edu­ka­cije za ravnatelje u sustavu socijalne skrbi, za radnike svih
razina sustava, kao i za članove organizacija civilnog društva i civilne
inicijative u vještinama vezanim za pružanje socijalnih usluga, upravljanje,
praćenje i ocjenjivanje, nadzor, reviziju, rad na računalu i dr.,

– planira, organizira i sudjeluje u provođenju različitih
obli­ka tečajeva udomiteljskih obitelji i ostalih davatelja usluga u dje­latnosti
socijalne skrbi,

– uspostavlja pokazatelje uspješnosti i mjerenja
rezultata rada službi u socijalnoj skrbi, potiče izgradnju sustava povratnih
informacija,

– utvrđuje i donosi mjerila, te provodi postupak
izbora pro­jekata koji će se financirati sredstvima državnog proračuna u području
socijalne i humanitarne djelatnosti, socijalne skrbi i potreba osoba s
invaliditetom,

– prati, usmjerava i usklađuje vođenje stručne
dokumentacije i evidencije u ustanovama socijalne skrbi i drugim pravnim ili
fizičkim osobama koje su je dužne voditi,

– stvara i održava središnju bazu podataka o svim
socijalnim programima na svim razinama, te o korisnicima tih programa, njihovim
potrebama, razini i vrsti pomoći koja im se pruža,

– daje prethodno mišljenje ministarstvu nadležnom za
poslove socijalne skrbi u postupku izdavanja odobrenja za osnivanje doma
socijalne skrbi kao javne ustanove odnosno nadležnoj jedinici područne
(regionalne) samouprave za osnivanje doma za odrasle osobe (starije i nemoćne
osobe),

–
obavlja poslove organiziranog informiranja o radu, stanju i stručnoj
problematici u sustavu socijalne skrbi (predavanja, stručne rasprave, tribine,
izdavanje edukativnih publikacija, glasila, priručnika, knjiga i sl.),

–
organizira i koordinira tijelo vještačenja u drugom stupnju radi ostvarivanja
prava iz socijalne skrbi i ostvarivanja prava na doplatak za djecu, te obavlja
stručno-administrativne poslove za tijelo vještačenja,

–
obavlja i druge poslove sukladno Pravilniku o unutarnjem redu i načinu rada
Zavoda.

Članak
16.

3.
SEKTOR FINANCIJSKIH POSLOVA

–
predlaže poduzimanje mjera za racionalnije i djelotvornije poslovanje u sustavu
socijalne skrbi,

–
priprema i usuglašava izradu financijskih planova ustanova socijalne skrbi čiji
je osnivač Republika Hrvatska,

–
analizira izvršenja aktivnosti usluga – postavlja financijske i radne normative
za aktivnosti i usluge,

– provodi unutarnju kontrolu namjenskog korištenja
sredstava u ustanovama socijalne skrbi kojih je osnivač Republika Hr­vat­ska i
drugih ustanova socijalne skrbi, te pravnih ili fizičkih osoba koje obavljaju
djelatnost socijalne skrbi, a sufinanciraju se iz državnog proračuna,

– prikuplja, raspodjeljuje i prati trošenje
financijskih sredstava za tekuće potrebe i nova ulaganja,

– obavlja poslove prema državnoj riznici,

–provodi sva plaćanja za ustanove socijalne
skrbi u dijelu koji se odnosi na njihovo financiranje iz državnog proračuna,

– izrađuje investicijske projekte za potrebe centara
i drugih ustanova čiji je osnivač Republika Hrvatska,

– vodi i nadzire investicije,

– obavlja poslove usklađivanja nabave,

– obavlja i druge poslove sukladno Pravilniku o
unutarnjem redu i načinu rada Zavoda.

VI.
TIJELA ZAVODA

1. Upravno vijeĆe Zavoda

Članak
17.

Zavodom
upravlja Upravno vijeće Zavoda (u daljnjem tekstu: Upravno vijeće).

Upravno vijeće se sastoji od 9 članova koje imenuje
Vlada Republike Hrvatske, i to:

– pet članova na prijedlog ministra nadležnoga za
poslove socijalne skrbi,

– jednog člana iz redova predstavnika poslodavaca u
djelatnosti socijalne skrbi,

– jednog člana na prijedlog Hrvatske udruge
socijalnih radnika,

– jednog člana na prijedlog većinskog sindikata
radnika u djelatnosti socijalne skrbi,

– jednog člana predstavnika stručnih radnika na
prijedlog Stručnog vijeća Zavoda.

Predsjednika i zamjenika predsjednika Upravnog vijeća
biraju članovi Upravnog vijeća iz svojih redova.

Predsjednik
i njegov zamjenik biraju se na vrijeme od četiri godine.

Mandat članova
Upravnog vijeća traje četiri godine. Ista osoba može se ponovno imenovati za člana
Upravnog vijeća.

Upravno
vijeće za svoj rad odgovara Vladi Republike Hrvat­ske i ministarstvu nadležnom
za poslove socijalne skrbi.

Članak
18.

Upravno
vijeće obavlja sljedeće poslove:

– donosi
Poslovnik o svom radu,

–
donosi Statut, Pravilnik o unutarnjem redu i načinu rada Zavoda, Pravilnik o zaštiti
na radu, Pravilnik o zaštiti od požara, Pravilnik o načinu rada povjerenstva za
rješavanje prigovora u vezi ostvarivanja prava iz radnog odnosa i u vezi s
radnim odnosom radnika Zavoda i druge opće akte Zavoda,

–
donosi godišnji program rada i utvrđuje plan razvoja Zavoda na prijedlog
ravnatelja te nadzire njihovo izvršavanje,

–
donosi godišnji financijski plan Zavoda, kao i njegove izmjene, te usvaja
periodične obračune, odnosno godišnji obračun Zavoda,

–
donosi izvješće o izvršenju godišnjeg programa rada i poslovanja Zavoda i
podnosi ga Vladi Republike Hrvatske i ministarstvu nadležnom za poslove
socijalne skrbi, najmanje jedanput godišnje, a najkasnije do 30. travnja tekuće
godine,

– daje
prethodnu suglasnost ravnatelju Zavoda za korištenje novčanih sredstava za
potrebe Zavoda u vrijednosti iznad 100.000,00 kuna,

– daje
prethodnu suglasnost ravnatelju Zavoda za stjecanje, otuđenje ili opterećenje
nekretnina i druge imovine Zavoda čija pojedinačna nabava u jednoj godini
prelazi vrijednost veću od 200.000,00 kuna,

– daje
prethodnu suglasnost ravnatelju Zavoda, uz prethodnu suglasnost ministarstva
nadležnog za poslove socijalne skrbi, za stjecanje, opterećenje ili otuđenje
imovine Zavoda čija pojedi­načna nabava u jednoj godini prelazi vrijednost veću
od 1.000.000,00 kuna,

–
predlaže promjenu naziva i statusne promjene Zavoda,

–
osniva povjerenstva i druga radna tijela,

– daje
preporuke i mišljenja o pojedinim pitanjima ravnatelju Zavoda,

–
raspravlja i odlučuje o drugim pitanjima od interesa za obavljanje djelatnosti
socijalnog rada i sustava socijalne skrbi.

Članak 19.

Upravno
vijeće obavlja poslove iz svog djelokruga na sjednicama.

Upravno
vijeće donosi odluke natpolovičnom većinom ukupnog broja članova na način utvrđen
Poslovnikom o radu Upravnog vijeća.

Članak
20.

U radu
Upravnog vijeća sudjeluju, bez prava odlučivanja, ravnatelj, zamjenik
ravnatelja, pomoćnici ravnatelja i tajnik Zavoda.

Predsjednik
Upravnog vijeća dužan je sazvati sjednicu Up­rav­nog vijeća ako to zatraži:

–
najmanje 4 člana Upravnog vijeća,

–
ravnatelj Zavoda,

–
ministar nadležan za poslove socijalne skrbi,

– Vlada
Republike Hrvatske.

Članak
21.

Član
Upravnog vijeća može biti razriješen dužnosti i prije isteka vremena na koje je
imenovan ako:

– sam
zatraži razrješenje,

–
razrješenje zatraži tijelo ili osoba koja ga je predložila,

– ne
ispunjava dužnosti člana dulje od tri mjeseca,

–
izgubi sposobnost obnašanja dužnosti,

–
svojim ponašanjem povrijedi ugled Zavoda.

Prijedlog
za razrješenje člana Upravnog vijeća mogu dati Upravno vijeće i ravnatelj
Zavoda.

Član
Upravnog vijeća dužan je redovito dolaziti na sjednice Upravnog vijeća, te
prenositi informacije i inicijative s Upravnog vijeća tijelu koje ga je predložilo,
kao i informacije i inicijative tih tijela Upravnom vijeću i ravnatelju Zavoda.

Članak 22.

Ako se iz bilo kojeg razloga smanji broj članova
Upravnog vijeća, Vlada Republike Hrvatske na prijedlog ministra nadležnog za
poslove socijalne skrbi imenuje novog člana, sukladno odredbi članka 18. ovog
Statuta.

Mandat novoimenovanog člana Upravnog vijeća traje do
isteka mandata na koji je bio imenovan raniji član.

Upravno vijeće dužno je izvijestiti osnivača o
potrebi imenovanja novog člana u roku od 8 dana od dana saznanja.

Članak 23.

Članovi Upravnog vijeća imaju pravo na naknadu za rad
i pravo na naknadu materijalnih troškova, ako zakonom ili drugim propisom nije
drugačije određeno.

Uvjete za stjecanje prava i visinu naknade za rad
predsjednika i članove Upravnog vijeća utvrđuje ministar nadležan za poslove
socijalne skrbi.

Visina naknade za rad iz stavka 1. ovoga članka ne
smije biti veća od 1,5 osnovice za izračun plaća državnih službenika i namještenika
i službenika i namještenika u javnim službama u bruto iznosu.

            2.
Ravnatelj Zavoda

Članak
24.

Zavod
predstavlja i zastupa ravnatelj, te rukovodi njegovim radom i poslovanjem.

Ravnatelj
je odgovoran za zakonitost rada Zavoda.

Ravnatelja
Zavoda imenuje i razrješuje Vlada Republike Hrvatske na prijedlog ministra
nadležnog za poslove socijalne skrbi, a na temelju provedenog javnog natječaja.

Članak
25.

Za
ravnatelja Zavoda može biti imenovan hrvatski državljanin, koji ima visoku stručnu
spremu, najmanje 10 godina radnog iskustva na stručnim poslovima u djelatnosti
socijalne skrbi i položen stručni ispit ili ispit za državnog službenika,
odnosno ako je oslobođen od obveze polaganja stručnog ispita ili ispita za državnog
službenika, ili nije dužan polagati stručni ispit u skladu s odredbama članka
166. Zakona o socijalnoj skrbi, a nije pravo­moćno osuđen za kazneno djelo
protiv života i tijela, protiv slobode i prava čovjeka i građanina, protiv
dostojanstva osobe i morala, protiv braka, obitelji i mladeži, protiv imovine
te kazneno djelo protiv Republike Hrvatske.

Članak 26.

Ravnatelj Zavoda odgovara za svoj rad Vladi Republike
Hrvatske, ministru nadležnom za poslove socijalne skrbi i Upravnom vijeću.

Članak 27.

Ravnatelj Zavoda je u radnom odnosu u Zavodu, u kojem
ostvaruje sva prava i obveze iz radnog odnosa, ako Zakonom nije drukčije
propisano.

Međusobna prava i obveze ravnatelja i Zavoda uređuju
se ugovorom o radu, kojega u ime Zavoda sklapa predsjednik Upravnog vijeća,
sukladno Odluci Upravnog vijeća o bitnim sastojcima ugovora.

Članak 28.

Ravnatelj Zavoda:

– organizira i vodi rad i poslovanje Zavoda,

– poduzima sve pravne radnje u ime i za račun Zavoda,

– predlaže osnove poslovne politike, financijskog
plana i programa rada Zavoda,

– donosi odluke u vezi s poslovanjem Zavoda, osim
onih o kojima odlučuje Upravno vijeće,

– osigurava provedbu Zakona, ovoga Statuta, Uredbe,
financijskog plana i programa rada, te drugih općih akata Zavoda,

– donosi Pravilnik o radu , Pravilnik o poslovnoj
tajni i druge akte za koje po ovom Statutu nije nadležno Upravno vijeće,

– odlučuje o korištenju novčanih sredstava za potrebe
Zavoda u vrijednosti do 100.000,00 kuna,

– odlučuje o stjecanju, otuđenju ili opterećenju
nekretnina i druge imovine Zavoda čija je pojedinačna nabava u jednoj godini u
vrijednosti do 200.000,00 kuna,

– uz prethodnu suglasnost Upravnog vijeća odlučuje o
stjecanju, otuđenju ili opterećenju nekretnina i druge imovine Zavoda čija je
pojedinačna nabava u jednoj godini u vrijednosti većoj od 200.000,00 kuna,

– uz prethodnu suglasnost ministarstva nadležnog za
poslove socijalne skrbi i Upravnog vijeća odlučuje o stjecanju, optereće­nju
ili otuđenju nekretnina i druge imovine Zavoda čija je pojedinačna nabava u
jednoj godini u vrijednosti većoj od 1.000.000,00 kuna,

– podnosi Upravnom vijeću najmanje dva puta godišnje
izvješće o radu i poslovanju Zavoda, brine se o namjenskom trošenju sredstava
Zavoda, djelotvornosti i zakonitosti u radu i poslovanju Zavoda,

– organizira pripreme za rad Upravnog vijeća i predlaže
nacrt statuta i drugih općih akata i odluka iz nadležnosti Upravnog vijeća,

– imenuje i razrješuje voditelje odjela na prijedlog
pomoć­nika i tajnika Zavoda,

– sklapa ugovore o radu s radnicima Zavoda i odlučuje
o svim pravima i obvezama iz radnog odnosa i u vezi s radnim odnosom,

– određuje osobe ovlaštene za potpisivanje,

– brine
se o javnosti rada Zavoda, informiranju javnosti o obavljanju djelatnosti
Zavoda, te objavljivanju općih akata,

– obavlja i druge poslove sukladno Zakonu, Uredbi,
ovom Statutu i drugim općim aktima Zavoda.

U organiziranju i vođenju rada Zavoda ravnatelj je
ovlašten davati naloge, upute i smjernice za rad svojem zamjeniku, pomoć­nicima,
tajniku Zavoda, te voditeljima odjela.

Radi obavljanja određenih poslova ravnatelj može
osnovati povjerenstva ili druga radna tijela za obavljanje određenog zadatka
ili za utvrđivanje prijedloga rješenja određenoga pitanja.

Članak 29.

Ravnatelj Zavoda može opunomoćiti drugu osobu da
zastupa Zavod u pravnom prometu. Punomoć može dati samo u granicama svojih
ovlasti sukladno odredbama zakona kojim se uređuju obvezni odnosi. Pojedina
svoja ovlaštenja ravnatelj može pismeno prenijeti na radnike Zavoda.

Članak 30.

Ako ravnatelj Zavoda smatra da je Upravno vijeće
Zavoda donijelo ili namjerava donijeti opći ili pojedinačni akt koji je
suprotan Zakonu, Uredbi, drugom propisu ili ovom statutu, upozorit će na to
Upravno vijeće.

Ako Upravno vijeće ostane pri svojem aktu, ravnatelj će
o tome izvijestiti ministarstvo nadležno za poslove socijalne skrbi.

Članak 31.

Ravnatelj ne može bez posebne ovlasti Upravnog vijeća
nastupati kao druga ugovorna strana i sa Zavodom sklapati ugovore u svoje ime i
za svoj račun, u svoje ime i za račun drugih osoba, ili u ime i za račun drugih
osoba.

Članak 32.

Vlada Republike Hrvatske na prijedlog ministra nadležnog
za poslove socijalne skrbi može razriješiti ravnatelja Zavoda prije isteka
vremena na kojeje imenovan.

Vlada Republike Hrvatske na prijedlog ministra nadležnog
za poslove socijalne skrbi dužna je razriješiti ravnatelja Zavoda:

– ako ravnatelj sam zatraži razrješenje u skladu s
ugovorom o radnom odnosu,

– ako nastanu takvi razlozi koji po posebnim
propisima ili propisima kojima se uređuju radni odnosi dovode do prestanka
ugovora o radu,

– ako ravnatelj ne postupa po propisima ili općim
aktima ustanove, ili neosnovano ne izvršava odluke organa ustanove ili postupa
protivno njima,

– ako ravnatelj svojim nesavjesnim ili nepravilnim
radom prouzroči ustanovi veću štetu ili ako zanemaruje ili nesavjesno obavlja
svoje dužnosti tako da su nastale ili mogu nastati veće smetnje u obavljanju
djelatnosti ustanove,

– ako je pravomoćno osuđen za kazneno djelo protiv života
i tijela, protiv slobode i prava čovjeka i građanina, protiv dostojanstva osobe
i morala, protiv braka, obitelji i mladeži, protiv imovine, te kazneno djelo
protiv Republike Hrvatske,

– ako na bilo koji način onemogućava obavljanje
djelatnosti Zavoda u skladu sa zakonom i Statutom Zavoda.

3. Zamjenik ravnatelja

Članak
33.

 Zamjenik ravnatelja Zavoda obavlja poslove iz
djelokruga ravnatelja Zavoda u slučaju njegove odsutnosti i druge poslove koje
odredi ravnatelj.

Zamjenika
ravnatelja imenuje i razrješuje Vlada Republike Hrvatske, na prijedlog ministra
nadležnog za poslove socijalne skrbi, a na temelju provedenog javnog natječaja.

Zamjenik
ravnatelja imenuje se na četiri godine. Ista osoba može se ponovno imenovati za
zamjenika ravnatelja.

 Zamjenik ravnatelja je u radnom odnosu u Zavodu
u kojem ostvaruje sva prava i obveze iz radnog odnosa, ako zakonom nije drugačije
određeno.

Međusobna
prava i obveze zamjenika ravnatelja i Zavoda uređuju se ugovorom o radu kojeg u
ime Zavoda sklapa ravnatelj Zavoda

Zamjenik
ravnatelja je za svoj rad odgovoran ravnatelju Zavoda, Upravnom vijeću,
ministru nadležnom za poslove socijalne skrbi i Vladi Republike Hrvatske.

Članak
34.

Za
zamjenika ravnatelja Zavoda, može biti imenovana osoba koja ispunjava uvjete
utvrđene u članku 25. ovoga Statuta.

Članak
35.

Vlada
Republike Hrvatske na prijedlog ministra nadležnog za poslove socijalne skrbi
može razriješiti zamjenika ravnatelja Zavoda pod uvjetima i na način propisan u
članku 32. ovoga Statuta.

4. PomoĆnici ravnatelja

Članak 36.

Ravnatelj Zavoda ima dva pomoćnika:

– za stručne poslove,

– za financijske poslove.

Pomoćnike ravnatelja imenuje i razrješuje Vlada
Republike Hrvatske, na prijedlog ministra nadležnog za poslove socijalne skrbi,
a na temelju javnog natječaja.

Pomoćnici ravnatelja su u radnom odnosu u Zavodu u
kojem ostvaruje sva prava i obveze iz radnog odnosa, ako zakonom nije drugačije
određeno.

Međusobna prava i obveze pomoćnika ravnatelja i
Zavoda uređuju se ugovorom o radu kojeg u ime Zavoda sklapa ravnatelj Zavoda.

Pomoćnici ravnatelja imenuju se na četiri godine.
Ista osoba može se ponovno imenovati za pomoćnika ravnatelja.

Članak 37.

Pomoćnik ravnatelja Zavoda organizira, vodi i nadzire
poslove sektora kojim rukovodi i pruža stručnu pomoć ravnatelju u obavljanju
poslova iz njegovog djelokruga.

Pomoćnik
ravnatelja je za svoj rad odgovoran ravnatelju, njegovom zamjeniku, Upravnom
vijeću, ministarstvu nadležnom za poslove socijalne skrbi i Vladi Republike
Hrvatske.

Članak 38.

Za pomoćnika
ravnatelja Zavoda, može biti imenovana osoba koja ispunjava uvjete utvrđene u članku
25. ovoga Statuta.

Članak
39.

Vlada
Republike Hrvatske na prijedlog ministra nadležnog za poslove socijalne skrbi
može razriješiti pomoćnike ravnatelja Zavoda pod uvjetima i na način propisan u
članku 32. ovoga Statuta.

5. StruČno vijeĆe Zavoda

Članak
40.

Stručno
vijeće Zavoda čine svi stručni radnici Zavoda.

Predsjednik
Stručnog vijeća Zavoda je stručni radnik, kojeg između sebe biraju stručni
radnici.

Stručno
vijeće Zavoda:

–
donosi Poslovnik o radu Stručnog vijeća Zavoda,

–
raspravlja i daje ravnatelju Zavoda mišljenja i stručne prijedloge o stručnim
pitanjima koja se odnose na djelatnost Zavoda, o programu i izvješću o radu
Zavoda, ustroju Zavoda, potrebi stručnog usavršavanja stručnih radnika,

– drugim
pitanjima vezanim za stručni rad.

Stručno
vijeće Zavoda sastaje se najmanje jedanput u tri mjeseca.

6. StruČni kolegij Zavoda

Članak
41.

Stručni
kolegij Zavoda čine ravnatelj, zamjenik ravnatelja, tajnik i pomoćnici
ravnatelja.

Stručni
kolegij raspravlja i odlučuje o stručnim pitanjima rada Zavoda u sklopu nadležnosti
utvrđenih Zakonom, te Upravnom vijeću daje mišljenja i prijedloge glede
organizacije rada, uvjeta za razvoj djelatnosti te drugih poslova utvrđenih
Zakonom.

Stručni
kolegij može raditi i u proširenom sastavu, kada su nazočni i voditelji odjela.

Na sjednicu Stručnog kolegija
mogu se pozvati i drugi stručni radnici, kao i određeni stručnjaci i druge
osobe koje odredi ravnatelj.

Članak
42.

Stručni
kolegij se sastaje najmanje jedanput tjedno, a pobliže o načinu rada odredit će
se Poslovnikom o radu Stručnog kolegija Zavoda.

7. Povjerenstvo za unutarnji nadzor

Članak
43.

U
Zavodu se organiziraju povjerenstva za unutarnji nadzor nad radom sektora,
odjela Zavoda, te nad radom radnika Zavoda.

Članove
povjerenstva imenuje ravnatelj između radnika Zavoda, a pobliže o načinu rada
odredit će se Pravilnikom o radu povjerenstva za unutarnji nadzor.

Članak
44.

Stručne
poslove u Zavodu obavljaju savjetnici i viši savjetnici.

Pobliži
uvjeti i način izbora odredit će se Pravilnikom o unutarnjem redu i načinu rada
Zavoda.

VII.
FINANCIRANJE I POSLOVANJE ZAVODA

Članak
45.

Financijski
plan tijekom godine može se mijenjati:

– ako
se prihodi ne ostvaruju prema planu,

– ako
su rashodi povećani iznad plana,

– ako
se sredstva u sklopu predviđenih iznosa prihoda i rashoda drukčije raspoređuju.

Članak 46.

Zavod
donosi periodične obračune i završni račun za kalendarsku godinu.

Članak
47.

Za
redovno poslovanje Zavod ima žiroračun.

VIII. IMOVINA ZAVODA

Članak
48.

Imovinu
Zavoda čine sredstva za rad pribavljena od osniva­ča, stečena pružanjem usluga
ili pribavljena iz drugih izvora u skladu s odredbama ovog Statuta.

O
imovini Zavoda dužni su skrbiti svi radnici Zavoda.

IX. JAVNOST RADA

Članak
49.

Rad
Zavoda je javan.

Za
davanje obavijesti sredstvima javnog priopćavanja o radu i poslovanju Zavoda
ovlašten je ravnatelj, odnosno osoba koju ravnatelj ovlasti.

Javnost
rada Zavoda osigurava se dostupnošću podataka i rada Zavoda sredstvima javnog
priopćavanja te objavljivanjem Statuta i Pravilnikom o poslovnoj tajni, kojeg
donosi ravnatelj Zavoda.

Zavod će
uskratiti davanje obavijesti, odnosno uvid u dokumentaciju sredstvima javnog
priopćavanja ako su u njoj sadržani tajni podaci utvrđeni u skladu sa zakonom,
ovim Statutom i drugim općim aktima.

X.
OPĆI AKTI

Članak
50.

Opći
akti Zavoda jesu Statut, pravilnici, poslovnici i odluke kojima se utvrđuju
pitanja značajna za djelovanje Zavoda.

Pored
Statuta Zavod ima i sljedeće opće akte:

–
Poslovnik o radu Upravnog vijeća,

– Pravilnik o radu,

– Pravilnik o unutarnjem redu i načinu rada Zavoda,

– Pravilnik o poslovnoj tajni,

– Pravilnik o zaštiti na radu,

– Pravilnik o zaštiti od požara,

– Poslovnik o radu Stručnog vijeća Zavoda.

Zavod može donositi i druge opće akte u skladu sa
Zakonom i ovim Statutom.

Članak 51.

Osnovni opći akt Zavoda je Statut.

Statut donosi Upravno vijeće.

Suglasnost na doneseni Statut Zavoda daje Vlada
Republike Hrvatske, nakon koje se Statut objavljuje u »Narodnim novinama«.

Članak
52.

Opći
akti Zavoda objavljuju se na oglasnoj ploči Zavoda, a stupaju na snagu 8. dana
od dana objave na oglasnoj ploči Zavoda.

XI.
TAJNOST PODATAKA

Članak
53.

Poslovnom
tajnom smatraju se podaci koji su zakonom ili drugim propisom određeni kao
poslovna tajna, kao i podaci čije bi priopćavanje ili davanje na uvid neovlaštenim
osobama bilo protivno poslovanju Zavoda ili štetilo njegovu ugledu.

Članak
54.

Poslovnom
tajnom smatraju se:

–
dokumenti koje ravnatelj utvrdi poslovnom tajnom,

–
podaci koje kao povjerljive nadležno tijelo državne vlasti priopći Zavodu,

– mjere
i način postupanja u slučaju nastanka izvanrednih okolnosti,

–
dokumenti koji se odnose na obranu,

– plan
fizičko-tehničkog osiguranja objekata i imovine Zavoda,

– drugi
podaci čije bi priopćavanje neovlaštenoj osobi bilo protivno interesima Zavoda,
njegovog osnivača, te drugih tijela državne vlasti.

Podatke
koji predstavljaju poslovnu tajnu drugim osobama mogu priopćiti ravnatelj i
osobe koje on ovlasti, uz prethodno upozorenje o tajnosti podataka.

Povreda
dužnosti čuvanja poslovne tajne predstavlja težu povredu iz radnog odnosa.

O čuvanju
poslovne tajne neposredno skrbi ravnatelj.

Ravnatelj
Zavoda Pravilnikom o poslovnoj tajni utvrđuje podatke koji se smatraju
poslovnom tajnom, kao i stupanj tajnosti.

Članak
55.

Profesionalnom
tajnom smatraju se podaci o osobnom ili obiteljskom životu radnika i drugih
osoba koje saznaju radnici Zavoda u obavljanju svojih poslova, ili koje saznaju
članovi Upravnog vijeća i drugih tijela Zavoda, a čije bi neovlašteno priopćavanje
moglo štetiti interesu osobe na koju se podatak odnosi ili članovima njene
obitelji.

 Profesionalnom tajnom smatraju se i podaci o fizičkim osobama
pohranjeni u informatičkom sustavu Zavoda i drugi podaci utvrđeni općim aktom
Zavoda.

Podatke koji se smatraju profesionalnom tajnom trećim
osobama smije dati na uvid ravnatelj Zavoda i osoba koju ravnatelj za to
ovlasti pisanom punomoći, pod uvjetima utvrđenim zakonom.

Povreda
dužnosti čuvanja profesionalne tajne predstavlja težu povredu iz radnog odnosa.

O čuvanju
profesionalne tajne brine se ravnatelj.

XII.
PRIJELAZNE I ZAVRŠNE ODREDBE

Članak
56.

Statut
i Pravilnik o unutarnjem redu i načinu rada Zavoda donijet će se u roku od 15
dana od dana imenovanja Upravnog vijeća.

Drugi
opći akti Zavoda donijet će se u roku 30 dana od dana imenovanja Upravnog vijeća.

Članak 57.

Danom početka rada Zavod preuzima dio poslova Uprave
socijalne skrbi, dio poslova Uprave za financijsko-gospodarske poslove, njezinu
arhivu i dokumentaciju, te dio poslova Tajništva Ministarstva rada i socijalne
skrbi na temelju sporazuma, a preuzet će odgovarajući broj službenika i namještenika
Uprave socijalne skrbi, Uprave za financijsko-gospodarske poslove i Tajništva
Ministarstva rada i socijalne skrbi.

Članak 58.

Ovaj Statut se, nakon suglasnosti od strane Vlade
Republike Hrvatske, objavljuje u »Narodnim novinama«, a stupa na snagu danom
objave.

Klasa: 011-01/03-01/205
Urbroj: 524-02-03-1
Zagreb, 29. rujna 2003.

Predsjednica

Upravnog vijeća
**dr. sc. Mirjana Znaor,** v. r.

Statut, NN 182/2003-2680